சிவகுமார்

சிவகுமார் (Sivakumar) என்பவர் புகழ்பெற்ற தமிழ்த் திரைப்பட நடிகர் ஆவார். இவருக்கு பெற்றோர் இட்ட பெயர் 'பழநிசாமி' என்பதாகும். இவர் அன்றைய கோயம்புத்தூர் அருகில் உள்ள சூலூரிலிருந்து மூன்று கி.மீ. தொலைவில் இருக்கும் காசிகவுண்டன்புதூர் என்னும் சிறிய கிராமத்தில் பிறந்தார். இவர் திரையுலகிற்கு வருவதற்கு முன்பான ஆரம்ப காலத்தில் ஒரு தேர்ந்த ஓவியராக திகழ்ந்தார்.
மேடைப்பேச்சாளர் எனும் பரிணாமமும் கொண்ட இவர் இவர் கம்ப ராமாயணம், மகாபாரதம், திருக்குறள் 100 ஆகிய சிறந்த சொற்பொழிவுகளை நிகழ்த்தியுள்ளார். மேலும் இவர் தமிழ் திரையுலகில் ஒரு நல்ல நடிகருக்கான இலக்கணத்தை வகுத்தவர் என்றும் கூறப்படுகிறது.

திரைப்பட நடிகர்கள் சூர்யா, கார்த்தி ஆகியோர் இவரது மகன்கள் ஆவர்.

 ஆரம்ப கால வாழ்க்கை 
 சிவகுமார் தனது ஆரம்ப காலத்தில் திரைப்படம் சார்ந்த நல்ல ஓவியராக வாழ்க்கையை தொடங்கினாலும் தமிழ் திரையுலகம் அவரை நல்லதொரு குணசித்திர நடிகராக தன் பக்கம் ஈர்த்து தக்க வைத்துக் கொண்டது. 
 மேலும் தமிழ் திரையுலகில் சிவகுமார் நடிப்பையும் தாண்டி மேடை பேச்சு, சொற்பொழிவு, ஓவியம் வரைதல் போன்ற பல்துறை வித்தகராவார்.
 மேலும் தமிழ் திரையுலகில் நான்கு தலைமுறை நடிகர்களையும் கண்டு அவர்களுடன் இணைந்து நடித்த பழம்பெரும் முன்னணி நடிகர்களில் ஒருவராவார். 
 மேலும் திரைப்படங்களில் பல்வேறு கதாபாத்திரங்களில் ஏற்று மிக சிறப்பாக நடித்த பெருமை இவருக்கு உண்டு. 
 மேலும் 1965 ஆம் ஆண்டு அன்றைய புகழ்பெற்ற படத்தயாரிப்பு நிறுவனமான ஏ. வி. எம். ஸ்டூடியோ தயாரித்து இயக்கிய காக்கும் கரங்கள் படத்தில் அன்றைய முன்னணி நடிகர் எஸ். எஸ். ராஜேந்திரன் நடித்த திரைப்படத்தில் சிவகுமார் முதல் முதலாக அறிமுகமானார்.  
 இவர் திரையுலகில் முழுநேர நடிகராக ஈடுபட்டதால் ஏ. வி. எம். சரவணன் அவர்கள் இவரது இயற்பெயரான பழநிசாமி என்ற பழமையான பெயரை மாற்றிவிட்டு சிவகுமார் என்று பெயர் மாற்றினார்.
 அதற்கு சிவகுமார் அவர்கள் எனது பெயர் பழநிசாமி என்பது எங்கள் தந்தையார் பழநி முருகன் வேண்டுதலையேற்று வைத்த பெயர் ஆதலால் மாற்று பெயர் கூட முருகபெருமானை சார்ந்த பெயராக இருக்க வேண்டும் என்று ஒரு அன்பு நிபந்தனை விதித்தார்.
 அதை அப்படியே ஏற்று கொண்ட ஏ.வி.எம்.சரவணன் அவர்கள் தனது தந்தை மெய்யப்ப செட்டியார் மூலம் " சிவகுமார் " என்று காளிதாசர் முருகனின் பிறப்பை எழுதிய குமார விஜயத்தில் முருகபெருமானை குறிக்கும் திருப்பெயர்களில் ஒன்றான "சிவகுமார்" என்று பெயரை வைத்தார். 
 அவர் பெயர் மாற்றம் செய்ததற்கு நன்றி தெறிவிக்கும் விதமாக நடிகர் சிவகுமார் அவர்கள் தனது மூத்த மகனுக்கு அவரது பெயரான " சரவணன் " என்று (நடிகர் சூர்யாவின் இயற்பெயர்) தனது மகனுக்கு பெயர் வைத்தார் என்பது குறிப்பிடத்தக்கது. 
 மேலும் காக்கும் கரங்கள் திரைப்படம் 19 ஜூன் 1965 அன்று வெளியிடப்பட்டது. 
 மேலும் அப்படத்தின் மூலம் இயக்குநர் ஏ. சி. திருலோகச்சந்தர் சிவகுமார் நட்பு உருவானது. 
 இத்திரைப்படத்தின் மூலம் இவருக்கு திறமையான நடிகருக்கான கதவுகள் திறந்தது. 
 இவர் அனைத்து வகைகளிலும் எந்த பாத்திரத்தையும் ஏற்று நேர்த்தியுடன் தனது அசாத்தியமான நடிப்பை வெளிபடுத்தி நடிக்கும் திறமையை வளர்த்துக் கொண்டார்.
 மேலும் தனது நடிப்பின் ஆரம்ப காலத்தில் சிவகுமார் அவர்கள் தமிழ் திரையுலகில் நடிப்பில் முடிசூடா சக்கரவர்த்தியாக திகழ்ந்த நடிகர் திலகம் சிவாஜி கணேசனின் தீவிர ரசிகனாக திகழ்ந்த போது அவரை போலவே சிவகுமார் தனது நடிப்பின் சாயலும், தாக்கமும், பாவனையிலும், பாணியும் சிவகுமார் வெளிபடுத்தி நடித்த போது சிவாஜி கணேசன் அவர்கள் உனகென்று ஒரு தனி நடிப்பு பாணியை உருவாக்கிக் கொள் என்று அன்பான அறிவுரையை வழங்கினார். 
 அதன் பிறகு சிவகுமார் தனது நடிப்பின் திறன்களை மிக எளிதாக மாற்றி கொண்டு புதிதான தனக்கென்று ஒரு பாணியில் நடித்தார். 
 மேலும் இவர் நடிப்பிற்கான அற்ப்பணிப்பில் உருவான குறிப்பிடத்தக்க சில திரைப்படங்களான சரஸ்வதி சபதம் (1966), கந்தன் கருணை (1967), திருமால் பெருமை (1968) மற்றும் உயர்ந்த மனிதன் (1968) போன்றவற்றிலிருந்து நன்கு அறியப்பட்டதாகும். இவர் தமிழ்த் திரைப்படங்களில் மிகவும் வெற்றி பெற்ற ரோசாப்பூ ரவிக்கைக்காரி (1979) மற்றும் மிகவும் பிரபலமான கே பாலசந்தரின் சிந்து பைரவி (1985) திரைப்படங்களில் நடித்துள்ளார். ரோசாப்பூ ரவிக்கைக்காரி (1979), வண்டிச்சக்கரம் (1980)  ஆகிய படங்களுக்கு சிறந்த நடிகருக்கான பிலிம்பேர் விருதை (தெற்கு) வென்றார். வாழ்நாள் சாதனையாளர் விருது -(2007)ஆம் ஆண்டில் பெற்றார். இவர்  தமிழ்நாடு மாநில திரைப்பட விருதுகள்  அவன் அவள் அது (1980) மற்றும் அக்னி சாட்சி (1982) ஆகிய திரைப்படங்களுக்குப் பெற்றார்.
 இவர்  மூன்று தலைமுறைகளில், எம்ஜி ராமச்சந்திரன், சிவாஜி கணேசன், ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ஜெய்சங்கர், ரவிச்சந்திரன் 1980&90 நடிகர்களான ரஜினிகாந்த், கமலஹாசன், விஜயகாந்த், சத்யராஜ், சரத் குமார், பிரபு, கார்த்திக், மோகன், அர்ஜுன் 1990-2000 நடிகர்களான விஜய், அஜித்குமார் விக்ரம் மற்றும் சூர்யா உட்பட பல முன்னணி தமிழ் நடிகர்களுடன் இணைந்து நடித்துள்ளார். 
 அதன் பிறகு 2000 ஆம் காலகட்டத்தில் ராதிகாவுடன் இணைந்து சித்தி மற்றும் அண்ணாமலை போன்ற பிரபலமான தொலைக்காட்சி தொடர்களில் சிவகுமார் தனது மற்றொரு பரிமாண நடிப்பை வழங்கினார்.
 இவர் 2012 ஆம் ஆண்டில் அண்ணா நூற்றாண்டு நூலகத்தில் ஜெயா தொலைக்காட்சி வாழ்நாள் சாதனையாளர் விருதை சிவகுமாருக்கு வழங்கி கௌரவித்தது. 40 ஆண்டுகளுக்கும் மேலாக தமிழ்த் திரையுலகிற்கு இவர் செய்த பாராட்டத்தக்க பங்களிப்புக்காக இவரை கௌரவிப்பதற்காகவே இவ்விருது வழங்கப்பட்டது.
 மேலும் இவர் சமீபத்திய காலங்களில் இந்து இறையியல் உள்ளிட்ட பல்வேறு விடயங்களில் தனது கருத்தைத் தெரிவித்த இவர் பொதுப் பேச்சில் இறங்கினார். இவருடைய சரளமான பேச்சுகளுக்காக பாராட்டப்பட்டார்.

 தனிப்பட்ட வாழ்க்கை 
 சிவகுமார் கோயம்புத்தூரில் உள்ள காசிகவுண்டன்புதூரில் ராக்கையா கவுண்டர்–பழநியம்மாள் இணையாருக்கு நான்காவது மகனாகப் பிறந்தார்.
 இவருக்கு முன்பு மூன்று அக்காவும் முருகன், சுப்ரமணியசாமி (சிறு வயதிலே இறந்துவிட்டார்) என்ற இரண்டு இளைய சகோதரர்கள் இருந்துள்ளனர். 
 மேலும் இவர் தனது தாயார் விருப்பத்தை ஏற்று அவரது உறவினர் பெண்ணான இலட்சுமி என்பவரை 1974 ஆம் ஆண்டு மணந்தார். இத்தம்பதியருக்கு மூன்று பிள்ளைகள் உள்ளனர். 
 அதில் முதலாவதாக நடிகர்கள் சூர்யா மற்றும் கார்த்திக் என இரண்டு மகன்களும் படித்து பட்டம் பெற்று இருந்தாலும் தனது தந்தை போல் திரைப்படங்களில் நடிப்பதை ஆர்வம் கொண்டு தற்போது வரை நடித்து வருகின்றார். அதன் பிறகு பிருந்தா என்ற மகளும் உள்ளார். தங்கை பிருந்தா அவர்கள் திரையில் தோன்றி நடிக்காவிட்டாலும் திரைப்படங்களில் பின்னணி பாடகிய திகழ்ந்து வருகிறார்.http://www.woodsdeck.com/stories/10015-now-it-s-brinda-from-actor-sivakumar-family. 
 மேலும் சிவகுமார் அவர்கள் ஆன்மீக ஈடுபாடும், வைதீக நம்பிக்கையும் உடையவர் என்பதால் தனது விருப்ப கடவுளான முருகப்பெருமான் மீதான தீவிர பக்தராவார். 
 சிவகுமாரின் மூத்த மருமகள் பிரபல நடிகை ஜோதிகா ஆவார்.https://jfwonline.com/article/5-most-adorable-father-in-law-daughter-in-law-duos-in-south-cinema/3/

 கம்பராமாயண சொற்பொழிவு 
 கம்பராமாயணத்தில் ஈடுபாடு கொண்ட இவர், குறுகிய காலத்தில் கம்பராமாயணப்பாடல்கள் பலவற்றை மனனம் செய்து, அவற்றை மேற்கோள் காட்டி நிகழ்த்தும் கம்பராமாயணச் சொற்பொழிவுகள் அறிஞர்களால் பாராட்டப்பெறுகின்றன.

 திரைப்படப் பட்டியல் 
 1960களில் 
 ஆண்டு  திரைப்படம்   கதாபாத்திரம்  குறிப்பு  1965 காக்கும் கரங்கள்  சுரேந்தர்  அறிமுகம்  1966 மோட்டார் சுந்தரம் பிள்ளை  கோபால்  தாயே உனக்காக  ராஜு (ராணுவ வீரர்)  சரஸ்வதி சபதம்  கடவுள் விஷ்ணு  1967 கந்தன் கருணை  கடவுள் முருகன்  காவல்காரன்  சந்திரன்  கண் கண்ட தெய்வம்  பரிமாறுபவர்  1968 பணமா பாசமா  சங்கரின் மைத்துனன்  திருமால் பெருமை  கடவுள் விஷ்ணு  பால் மனம்   ஜீவனாம்சம்  சபாபதி  உயர்ந்த மனிதன்  சத்யமூர்த்தி  1969 காவல் தெய்வம்  மாணிக்கம்  கன்னிப் பெண்   அன்னையும் பிதாவும்  
1970களில்
 ஆண்டு  திரைப்படம்   கதாபாத்திரம்  குறிப்பு  1970 விளையாட்டுப் பிள்ளை  மாணிக்கம்  எதிரொலி  சுந்தரம்  கஸ்தூரி திலகம்   திருமலை தென்குமரி  சேகர்  நவக்கிரகம்   1971 திருமகள்  ராமு  கண்காட்சி   தேரோட்டம்   மூன்று தெய்வங்கள்  குமார்  அன்னை வேளாங்கண்ணி  ரங்கய்யா  பாபு  பிரேம்   1972 அகத்தியர் (திரைப்படம்)  தொல்காப்பியர்  சக்தி லீலை  நாரத முனி  இதய வீணை  கிரிமணி  அன்னை அபிராமி   தெய்வம்  சுப்பிரமணியம்  1973 கங்கா கௌரி  மகாதேவன்  அரங்கேற்றம்  தங்கவேலு  பாரத விலாஸ்  சங்கர்  ராஜ ராஜ சோழன்  இளவரசர் இராசேந்திர சோழன்  சண்முகப்பிரியா    விருந்தினர் தோற்றம் பொண்ணுக்கு தங்க மனசு ராமு  சொந்தம்   திருமலை தெய்வம்  கடவுள் விஷ்ணு / ஸ்ரீனிவாசன்  கட்டிலா தொட்டிலா  சம்பாசிவம்  காரைக்கால் அம்மையார்  கடவுள் சிவாபெண்ணை நம்புங்கள்   சொல்லத்தான் நினைக்கிறேன்  ராகவன் 1974 திருமாங்கல்யம்  முரளி  டைகர் தாத்தாச்சாரி   மாணிக்கத் தொட்டில்   விருந்தினர் தோற்றம் சிசுபாலன்   விருந்தினர் தோற்றம் கண்மணி ராஜா  செல்வம்  தீர்க்க சுமங்கலி   வெள்ளிக்கிழமை விரதம்  நாகராஜன்  குமாஸ்தாவின் மகள்   ஒண்ணே ஒண்ணு கண்ணே கண்ணு   பாதபூஜை   எங்கம்மா சபதம்   தாய் பாசம்   பணத்துக்காக  ரமேஷ் 1975 எங்க பாட்டன் சொத்து   புதுவெள்ளம்   தேன்சிந்துதே வானம்  ராஜா  யாருக்கும் வெட்கமில்லை   மேல்நாட்டு மருமகள்  மோகன்  தங்கத்திலே வைரம்  ரவி  உறவு சொல்ல ஒருவன்   விருந்தினர் தோற்றம் இப்படியும் ஒரு பெண்   ஆண்பிள்ளை சிங்கம்  அசோக்  பட்டிக்காட்டு ராஜா  ராஜா 1976உங்களில் ஒருத்தி  கிரஹப்பிரவேசம்  இரவி அன்னக்கிளி  தியாகராஜன் பரிந்துரை, சிறந்த நடிகருக்கான பிலிம்பேர் விருது – தமிழ்மதன மாளிகை  சந்ததி   உறவாடும் நெஞ்சம்  பத்ரகாளி கணேஷ்  1977 எதற்கும் துணிந்தவன்   சொன்னதைச் செய்வேன்   பெண்ணை சொல்லி குற்றமில்லை   பெருமைக்குறியவள்   கவிக்குயில்  கோபால்  சொர்க்கம் நரகம்   துணையிருப்பாள் மீனாட்சி   புவனா ஒரு கேள்விக்குறி  நாகராஜன்  ஸ்ரீ கிருஷ்ண லீலா  கடவுள் கிருஷ்ணன்  ஆட்டுக்கார அலமேலு  விஜய் பரிந்துரை, சிறந்த நடிகருக்கான பிலிம்பேர் விருது – தமிழ் துர்க்கா தேவி   சாய்ந்தாடம்மா சாய்ந்தாடு   1978 ராதைக்கேற்ற கண்ணன்   மாரியம்மன் திருவிழா   கைபிடித்தவள்   சிட்டுக்குருவி   கண்ணாமூச்சி   கண்ணன் ஒரு கைக்குழந்தை   மச்சானை பாத்தீங்களா   அதை விட ரகசியம்    1979 என்னடி மீனாட்சி    கடவுள் அமைத்த மேடை   ரோசாப்பூ ரவிக்கைக்காரி  செம்பட்ட  100வது திரைப்படம்  வெற்றி, சிறந்த நடிகருக்கான பிலிம்பேர் விருது – தமிழ் யாருக்கு யார் காவல்   பூந்தளிர்  அசோக்  தேவதை   முதல் இரவு   ஏணிப்படிகள்  மாணிக்கம் 

1980களில்
 ஆண்டு  திரைப்படம்   கதாபாத்திரம்  குறிப்பு 1980 ஒரு வெள்ளாடு வேங்கையாகிறது   குருவிக்கூடு   காதல் கிளிகள்   அவன் அவள் அது  ராமு   சாமந்திப்பூ   வண்டிச்சக்கரம்   கஜா   வெற்றி, சிறந்த நடிகருக்கான பிலிம்பேர் விருது – தமிழ் ராமன் பரசுராமன்   இரண்டு கதாபாத்திரங்கள் துணிவே தோழன்    1981 கோடீஸ்வரன் மகள்   ஆணிவேர்   நெல்லிக்கனி   நெருப்பிலே பூத்த மலர்   அன்று முதல் இன்று வரை   1982 ஆனந்த ராகம்   ஆயிரம் முத்தங்கள்  முரளி  துணைவி   தீர்ப்புகள் திருத்தப்படலாம்   தாய்மூகாம்பிகை   நிஜங்கள்   அக்னி சாட்சி  அரவிந்தன்  பரிந்துரை, சிறந்த நடிகருக்கான பிலிம்பேர் விருது – தமிழ்  நம்பினால் நம்புங்கள்   1983 உறங்காத நினைவுகள்   சாட்டை இல்லாத பம்பரம்  பழனிசாமி  தம்பதிகள்   வீட்டுல ராமன் வெளியில கிருஷ்ணன்   சஸ்டி விரதம்   இன்று நீ நாளை நான்  பழனியப்பன்  தண்டிக்கப்பட்ட நியாயங்கள்   தங்கைக்கோர் கீதம்  ஹரிச்சந்திரன்  1984 குவா குவா வாத்துகள்   அம்மா இருக்கா   நான் பாடும் பாடல்  சி. ஆர். சுப்பிரமணியம் நிலவு சுடுவதில்லை  ரவி  உன்னை நான் சந்தித்தேன்  ரகுராமன்  1985 புதுயுகம்  ராஜசேகர்  பௌர்ணமி அலைகள்   சுகமான ராகங்கள்   கற்பூரதீபம்   பிரேம பாசம்   சிந்து பைரவி  ஜே. கே. பாலகணபதி பரிந்துரை, சிறந்த நடிகருக்கான பிலிம்பேர் விருது – தமிழ்,  மீண்டும் பராசக்தி   1986 ஜீவநதி   கண்மணியே பேசு   கண்ணத் தொறக்கணும் சாமி  சேகர்  யாரோ எழுதிய கவிதை   இசை பாடும் தென்றல்   மனிதனின் மறுபக்கம்  ரவி வர்மா  உனக்காகவே வாழ்கிறேன்  ரவிசங்கர்  பன்னீர் நதிகள்  1987 இனி ஒரு சுதந்திரம்  சத்யமூர்த்தி  சின்னக்குயில் பாடுது  ராஜா  1988 பூவும் புயலும்   ஒருவர் வாழும் ஆலயம்  சிவகுருநாதன்  பாசப் பறவைகள்  டாக்டர். சுகுமார்  இல்லம்  மயில்சாமி கவுண்டர்  பாடாத தேனீக்கள்  

 1990களில் 
 ஆண்டு  திரைப்படம்   கதாபாத்திரம்  குறிப்பு 1990பகலில் பௌர்ணமி  உறுதிமொழிநீ சிரித்தால் தீபாவளிநியாயங்கள் ஜெயிக்கட்டும் 1991மறுபக்கம்வேம்பு ஐயர் மனித ஜாதிபிள்ளை பாசம்   சார் ஐ லவ் யூ 1992அண்ணன் என்னடா தம்பி என்னடா ராக்கையாஒண்ணா இருக்க கத்துக்கணும்சிவராமன்1993தசரதன்பொன்னுமணிகதிர்வேலுபொறந்த வீடா புகுந்த வீடாரவி1994சிறகடிக்க ஆசைசிவாவீட்டைப்பாரு நாட்டைப்பாருபழனிவேல்வாட்ச்மேன் வடிவேலுவடிவேலு மேட்டுப்பட்டி மிராசுமேட்டுப்பட்டி மிராசு, சிவா1995பசும்பொன்கதிரேசதேவர் தேவாகாந்திதாசன் டியர் சன் மருதுவிஸ்வநாதன் 1996நாட்டுப்புறப் பாட்டுபழனிசாமி 1997 ராமன் அப்துல்லாஹஜீர் காதலுக்கு மரியாதைசந்திரசேகர் 1999 உன்னை தேடிஆதி நாராயணன்  கும்மி பாட்டுதர்மராசு மலபார் போலீஸ்நாகராஜன்  மறவாதே கண்மணியே தர்மராசு  சேது கண்ணுபடப்போகுதய்யாபரமசிவம் 

 2000த்தில் 
 ஆண்டு  திரைப்படம்   கதாபாத்திரம்   குறிப்பு 2000 உயிரிலே கலந்ததுஆய்வாளர் சேது விநாயகம் இளையவன்டி. பாபு2001 பூவெல்லாம் உன் வாசம்அருணாசலம் 

 பின்னணிக் குரல் 

 2010களில் 
 ஆண்டு  திரைப்படம்   கதாபாத்திரம்   நடிகர்  2015  36 வயதினிலே   இந்தியக் குடியரசுத் தலைவர்  சித்தார்த்த பாசு

 தொலைக்காட்சித் தொடர்கள் 
  கையளவு மனசு (1990)
  ரேவதி 
  புஸ்பாஞ்சலி 
  வீட்டுக்கு வீடு வாசப்படி 
  பந்தம் (1994)
 ௭த்தனை மனிதர்கள் (1997)
  ஆட்சி இன்டர்நேஷனல் (1997-1998)
  திக் திக் திக் (1999)
 சித்தி (1999-2001)
  காவேரி (1999-2001)
 அண்ணாமலை (2002-2005)
  லட்சுமி (2006-2008)

 விருதுகள் 
சிவகுமார் மூன்று முறை பிலிம்பேர் விருதுகள் தெற்கில் பெற்றவர் மற்றும் இரண்டு முறை தமிழ்நாடு மாநில திரைப்பட விருதுகளை வென்றவர் . 
 பிலிம்பேர் விருதுகள் தெற்கு 
 1979 – சிறந்த நடிகர் – ரோசாப்பூ ரவிக்கைக்காரி- (தமிழில்) 
 1980 – சிறந்த நடிகர் – வண்டிச்சக்கரம் - (தமிழில்) 
 2007 - பிலிம்பேர் வாழ்நாள் சாதனையாளர் விருது 
 தமிழ்நாடு மாநில திரைப்பட விருதுகள் 
 1979 – சிறந்த நடிகர் விருது - அவன் அவள் அது 
 1982 - சிறந்த நடிகர் விருது - அக்னி சாட்சி
 அண்ணா நூற்றாண்டு நூலகம் 
 2012 - வாழ்நாள் சாதனையாளர் விருது
 நார்வே தமிழ்த் திரைப்பட விழா விருதுகள் 
 2015 - நார்வே தமிழ்த் திரைப்பட விழா--கலைச்சிகரம் விருது
 விஜய் விருதுகள் 
 2018 - தமிழ் சினிமாவுக்கு பங்களித்ததற்காக விஜய் விருது

 நூல்கள் 
 இது ராஜபாட்டை அல்ல
 கம்பன் என் காதலன்
 டைரி(1945-1975)
 தமிழ் சினிமாவில் தமிழ்

 மேற்கோள்கள் 

 வெளி இணைப்புகள் 
 நடிகர் சிவகுமாரின் 50 ஆண்டு டைரி குறிப்பு!

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழக ஓவியர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்